Israel Museum

Israel Museum, Jerusalem (hebraisk: ,Muze'on Yisrael, Yerushalayim) ble grunnlagt i 1965 som Israels nasjonalmuseum. Det er plassert på en åskam i Givat Ram-nabolaget i Jerusalem, i nærheten av Bible Lands Museum, Knesset, Israels høyesterett og Det hebraiske universitetet i Jerusalem.

Museet er den største kulturinstitusjonen i staten Israel. Det inneholder encyklopediske samlinger, inkludert verdens største samling av arkeologiske gjenstander relatert til Bibelen og det lovede land.

Museet dekker nær 50 000 kvadratmeter. I januar 2011 rapporterte museet om et publikumsbesøk på 500 000 siden juli 2010, og forventet at 2011 ville bli et rekordår med en million besøkende. Museet har en egen fløy for barn og unge som også har et høyt besøkstall.

Israel Museum består av fire avdelinger:
 Heikhal HaSefer
 Arkeologi
 Jødisk kunst og jødisk liv
 Kunst
Museet har arkeologiske samlinger som strekker seg fra oldtiden og fram til i dag. Takket være gaver og sjenerøs støtte fra beskyttere verden over, har museet i løpet av kun 45 år bygget en omfattende samling på rundt 500 000 objekter som representerer den fulle rekkevidden av verdens materielle kultur. Rundt 7000 objekter og verker er for tiden utstilt.«Search the Israel Museum Collections». Imj.org.il. Museet har mer enn en million besøkende i året.«Israel Museum Welcomes One Millionth Visitor Since Inauguration of Renewed Campus». 21. august 2011

 Arkeologisamlingen 
Samuel & Saiyde Bronfman Archeology Wing inneholder ulike arkeologiske funn og er den største samlingen av oldtidsgjenstander fra Israel i verden."Israel Museum, Jerusalem"   . Sacred Destinations.

 Heikhal HaSefer 
På museumsområdet ligger det også en bygning med en helt særegen arkitektur; den kalles Heikhal HaSefer («Bokens hellige sted») og huser blant annet Dødehavsrullene og gjenstander funnet ved Masada. I 2013 utga den israelske nasjonalbanken en egen gullmynt med motiv av Heikhal HaSefer.

 Historikk 
Den daværende borgermesteren i Jerusalem, Teddy Kollek, var drivkraften bak etableringen av museet, som har blitt et av verdens ledende kunst- og arkeologimuseer.Steinberg, Jessica (11. juli 2012): «The house that Teddy built», Times of Israel

I 1997 ble museets direktør James S. Snyder, tidligere underdirektør for Museet for moderne kunst i New York, utnevnt til ny museumsdirektør for Israel Museum.Kleiman, Shelley (22. mars 2003): «Museum and Vision»   . Israel Ministry of Foreign Affairs. Snyder ledet en omfattende oppgradering av museumsbygningene, og 100 millioner dollar gikk med til ombygging av museet og som økte dets galleriplass til det dobbelte. Den fornyede museet åpnet den 26. juli 2010.Bronner, Ethan (20. juli 2010): «Cleaning Up Intersection of Ancient and Modern». The New York Times. En integrert komponent av Israel Museums område og dets fornyelsesprosess var en fullstendig rekonstruksjon og nyinstallering av dets tre vinger for samlingene med Arkeologi, Kunstgjenstander, Jødisk kunst og liv, hver av dem nå sentralt tilgjengelig via en ny inngangspaviljong. De nye galleriene gjør det mulig for besøkende å navigere intuitivt gjennom museets encyklopediske samlinger ved å følge en tidslinje av materiell kultur fra forhistorisk tid i Midtøsten og til samtidskunst fra verden over.

I november 2017 tiltrådte Ido Bruno som ny museumsdirektør.

 Referanser 

 Eksterne lenker 

 Israel Museum hos ilMuseums.com
 Jerusalem fotografiportal — Israel Museum

Kategori:Museer i Israel
Kategori:Arkeologiske museer
Kategori:Kunstmuseer
Kategori:Turisme i Israel
Kategori:Jerusalem
Kategori:Kunstgallerier
Kategori:Utdanning i Israel
Kategori:Museer etablert i 1965
Kategori:Vitenskap i 1965
Kategori:1960-årene i Israel